**NTNU Fakultet for arkitektur**

**Norges teknisk-naturvitenskapelige og billedkunst**

**universitet**

**Fakultetsstyremøte 2 – 2014**,

 **Møteprotokoll fra fakultetsstyret 15. mai 2014**

 **Sted: Gløshaugen, SB1, 3 etg.**

*Referat 15.5.14*

**Til stede:**

Johan Arnt Haarberg, Selvstendig næringsdrivende Settemann

Ingerid Helsing Almaas, Sivilarkitekt, Fast ekstern.

Tine Hegli, Sivilarkitekt, Fast ekstern.

Anne Beim, Professor. Vara ekstern

Gisle Løkken, Sivilarkitekt. Vara ekstern. Møter fast.

Thorbjørn Sørensen, Kunstner . Vara ekstern.

 Anne Karin Furunes, Professor. Fast ansatt undervisning/forsker

Eli Støa, Professor. Fast ansatt undervisning/forsker

Geir K. Hansen, Førsteamanuensis Fast ansatt undervisning/forsker

Marianne Knapskog, Stipendiat. Midlertidig ansatt/forsker

Elin Røsok, Rådgiver. Fast ansatt tekn./adm.

Ellen Aga Kildal, Student Stud. rep

**Administrasjonen**

Fredrik Shetelig, Dekan.

Gunnar Parelius, Prodekan undervisning.

Annemie Wyckmans, Prodekan forskning.

Anne J. Bruland (ref.) 1. Konsulent.

**Tilstede på S-sak 7/14**

Frank Arntsen Økonomi- og eiendomsdirektør

**Tilstede på S-sak 8/14**

Hans Martin Øverkil Controller

**Ikke tilstede:**

Nils Marstein, Sivilarkitekt, Styreleder

Elisabeth Beate Slåttsveen, Student Stud. rep

**DAGSORDEN**

**S-sak 6/14 Godkjenning av dagsorden og protokoll fra møtet 6.2.14**

Saksdokument:

* Innkalling til dagens styremøte
* Protokoll fra styremøte 06.02.14.

Enstemmig vedtak:

*Dagsorden og protokoll fra møtet 06.02.14 er godkjent.*

*Styret anmoder om at forkortelser som brukes i saksdokumenter forklares i innledningen til saksfremlegget eller som note.*

**S-sak 7/14 Orientering om NTNUs plan- og budsjettprosess v/fellesadministrasjon NTNU v/ Frank Arntsen, økonomi- og eiendomsdirektør.**

Saksdokument:

* Notat S-sak 7/14. Skisse til mulig prosess ift. fakultetsstyret på plan og budsjett 2015.

Formålet med saken var en orientering om hvordan NTNU har lagt opp sitt årshjul vedrørende budsjettarbeidet, med sikte på at fakultetsstyret på AB kan knytte sitt årshjul opp mot dette.

Presentasjonen er vedlagt utkast til protokollen.

Enstemmig vedtak:

*Styret tar redegjørelsen til orientering, og merker seg at NTNU sentralt rapporterer til KD pr. 15. mars. I forhold til dette bør fakultetsstyret ta stilling til årsregnskap på et møte tidlig i februar.*

*Det kommende møtet i september bør organiseres over 2 dager, og gi utvidet rom for strategiske overlegninger. Til dette møte legges det frem forslag til revidert møteplan for 2014/2015. Planen skal gi styret anledning til å bli bedre kjent med fakultetets oppgaver og utfordringer.*

*Styret minner om at forslag til tidspunkt for et møte med studenter og ansatte skal legges inn i møteplanen for høsten.*

**S-sak 8/14 Orientering om økonomisk status for AB-fakultetet.**

Saksdokument:

* Presentasjon av Inntektsfordelingsmodellen ved NTNU
* Orientering om økonomisk status for fakultetet

Controller Hans Martin Øverkil la frem bakgrunnsmateriale for fakultetets ressurssituasjon, Han redegjorde også om hvorfor budsjettanslaget for 2015 og fremover i langtidsbudsjettet fra møtet i februar, nå er vesentlig redusert. Han pekte videre på mulige tiltak for å bedre budsjettets inntektsside på lengre sikt. Det ble opplyst at rundt 1/3 av oppspart reserve (konto 69) kan være bundet til disposisjoner styrt av den enkelte ansatte.

Revidert orientering om økonomisk status (fra møtepresentasjonen) er vedlagt protokollen.

Styrets føringer knyttet til økonomi fremkom delvis under behandlingen av Sak 10/14, men er for oversiktens skyld ført samlet under dette saksnummeret.

Enstemmig vedtak:

*Fakultetsstyret ber om at det utarbeides sakspapir med regnskapsrapport i forkant av hvert møte.*

*Styret tar til etterretning at det tidligere anslaget for økonomisk handlingsrom for budsjettet i 2015 og fremover er vesentlig redusert, og at dette vil være fullt ut disponert gjennom vedtaket om ansettelser i Sak 10/14. Styret understreker samtidig at det vil være behov for strategiske midler også i årene fremover, og at budsjettforslaget for 2015 må ta hensyn til dette.*

*Styret ber om en samlet oversikt for potensielle kilder til BOA-finansiert virksomhet.*

*Styret ber om at det til neste møte redegjøres for årsaken til hele reduksjonen av anslått bevilgning for 2015 på 4,5 MNOK.*

*I tilknytning til fakultetets oppsparte reserve, ber styret om en redegjørelse for regelverket, disposisjonsmyndighet, omfanget og omløpet knyttet til konto 59 og/eller 69 (avsatte midler fra oppdragsprosjekt).*

*Styret viser til den føringen som ble gitt om fremtidig budsjettbalanse på møtet den 06.02.14, og ber om at det legges opp til at årets regnskap går i balanse med bevilgingene. Det skal ikke gjøres andre disposisjoner som binder om midler ut over inneværende år, enn det som følger av vedtaket i Sak 10/14.*

**S-sak 9/14 Generell orientering fra dekan**

Saksdokument:

* Notat S-sak 9/14. Generell orientering ved dekan.
* PhD og postdoktor utlysninger
* Oversikt forskningsprosjekter
* Kvalitetsmelding 2013
* Studieprogramporteføljen 2015/2016
* Søkertall opptak
* Frafall i studiet 5-årig master i arkitektur

Enstemmig vedtak:

*Fakultetsstyret tar orientering fra dekanen til etterretning, og ser dette som et hensiktsmessig format som bør utvikles videre. Styret ønsker i denne forbindelse en oppsummerende vurdering fra dekanen om status for fakultetet med positive og negative aspekter. Styret ønsker også at det redegjøres for status i løpende saker som tidligere har vært tatt opp.*

*Fakultetsstyret registrerer at fordelingen av nye stipendiater allerede er foretatt og anmerker i denne forbindelse:*

* + *Fremtidig fordeling av stipendiatstillinger skal legges frem til godkjenning av fakultetsstyret.*
	+ *Dersom ikke alle utlyste stipendiatstillingen kan besettes i henhold til utlysningen, skal disse stillingene forbeholdes internfinansiert deltagelse i Program for kunstnerisk utviklingsarbeid.*

*Fakultetsstyret tar oversikten om forskningsprosjekter til orientering.*

*Fakultetsstyret tar kvalitetsmeldingen til orientering. Styret ber om at dette dokumentet videreutvikles, slik at opplysninger fra alle studietilbudene kvalitetssikres med sikte på kompatibelt og sammenfallende informasjonsgrunnlag.*

*Fakultetsstyret tar dokumentene om studieportefølje, søkertall og frafall i studiene til orientering.*

*Styret er positiv til det omfattende arbeidet som er lagt ned i disse dokumentene, og styrets medlemmer oppfordres til innspill som ytterligere kan bedre informasjonsgrunnlaget i statistikker og oversikter både i denne saken og i sakene 08/14 og 10/14.*

*Fakultetsstyret ber om at fremtidig studieportefølje og fagprofilering kommer opp til drøfting i forbindelse med strategidebattene på neste møte. I den forbindelse ber styret om at det sendes ut en oversikt over de 10 satsningsområdene. Det avventes ytterligere informasjon rundt spørsmålet om frafallet i masterstudiet i arkitektur.*

**S-sak 10/14 Strategisk bemanning**

Saksdokument:

* Notat S-sak 10/14, Strategisk bemanningsplanlegging.
* Revidert notat om samme sak, lagt frem ved møtestart

Drøftingen av saken ble organisert i tre deler:

* Prinsippene for strategisk bemanningsplan for perioden 2014 – 2017
* Generelle kommentarer til det fremlagte notatet
* Vedtak om hvilke stillinger som skal besettes innenfor rammen av budsjettet for 2014

Enstemmig vedtak:

*Fakultetsstyret vedtar følgende grunnleggende prinsipper for strategisk bemanningsplanlegging i perioden 2014 - 2017:*

1. *Alle fristilte stillingsressurser ved avganger skal revurderes strategisk: videreføring/omdanning/avvikling/ny profil.*
2. *Rutine for strategisk bemanningsplanlegging intensiveres med årlige vedtak for ansettelser inneværende år/neste år og rullering av langtidsplan med minimum fire-års perspektiv.*
3. *Førstestillinger utlyses i større grad som åremålsstillinger ved hele fakultetet.*
4. *Instituttene skal rendyrke tydeligere fagprofiler og omdefinere sine faggrupper til kompetansefelt. Fragmenterte fagmiljø skal samordnes.*
5. *Der det er hensiktsmessig skal det dyrkes frem eksternfinansierte stillinger.
Dette kan være II’er stillinger knyttet til industri/spesielle samfunnsbehov, finansiering av ledere for senterdannelser, PhD’er, Post.Doc’er mm.*

Fakultetsledelsen understreket at notatet om strategisk bemanning fortsatt er under utvikling. Fakultetsstyret var positiv til det arbeidet som er gjort her, og ga følgende tilbakemeldinger vedrørende notatet for øvrig:

* Strategiformuleringene må bearbeides videre, og uklare formuleringer tydeliggjøres;
* Beskrivelsen av prosessen i Kap. 2.3 frem til fakultetsstyrets vedtak om utlysning av en stilling må ferdigstilles;
* Dokumentet må vise hva som er status vedrørende bemanning, kompetanseprofil og ressurser for fakultetet samlet, og hvordan det enkelte institutt står i forhold til dette;
* Undervisningsbelastning, fordelingen av stipendiatstillinger, fagstabens tilstedeværelse ved det enkelte institutt mm. må klargjøres (der det spesifikt pekes på overbelastning, må dette klargjøres og kvalifiseres);
* Det må fremgå tydeligere hva som er instituttenes egne formuleringer, og eventuelle føringer fra fakultetsledelsen;
* Instituttene må bli tydeligere på hvordan man skal involvere staben i arbeidet med de utfordringer som identifiseres;
* Styret ønsker et saksfremlegg til neste møte om hvilke muligheter det er for å bruke kortere ansettelsesperioder til noen undervisningsoppgaver, og hvilke konsekvenser dette vil ha for undervisningen og den faglige virksomheten.

Enstemmig vedtak:

*Fakultetsstyret viser til de prinsipielle føringene som nå er vedtatt og til de tilbakemeldinger som er gitt til dokumentet forøvrig. Styret ønsker at det for fremtiden knyttes klarere strategiske vurderinger til forslagene om hvilke stillinger som skal utlyses, herunder hva som vil være bemanningssituasjonen for instituttene med og uten den aktuelle stillingen, og hvordan den enkelte stilling eventuelt adskiller seg fra forrige utlysning.*

*Styret viser til det reviderte saksfremlegget og godkjenner at følgende førstestillinger kan utlyses innenfor rammen av budsjettet for 2014:*

* + *Institutt for byggekunst, historie og teknologi: 100 % åremål, førstestilling innen tektonikk med strategisk fokus på undervisning og forskning innen avansert konstruksjonsteknologi og bærekraft;*
	+ *Institutt for byforming og planlegging: 100 % åremål, førstestilling med fokus på undervisning og forskning innen kompetansefeltet Byform/Struktur;*
	+ *Institutt for byggekunst, form og farge: 100 % åremål, førstestilling innen ferdighetstrening og eksperimentering i form, tegning og strategisk dreining mot nye media;*
	+ *Institutt for byggekunst, prosjektering og forvaltning: 100 % åremål, førstestilling med fokus på undervisning og forskning innen prosjektering av komplekse bygninger, styrking av kompetansefeltet innen prosjektering.*

*Styret godkjenner videre at følgende II’er stillinger kan utlyses innenfor rammen av budsjettet for 2014:*

* + *Institutt for byggekunst, prosjektering og forvaltning: 20 % åremål, innen bolig-prosjektering;*
	+ *Institutt for byggekunst, prosjektering og forvaltning: 20 % åremål, innen Eiendomsutvikling og Forvaltning, samt Byggeprosess;*
	+ *Institutt for byggekunst, historie og teknologi: 20 % åremål innen energi og miljø i bygninger med spesiell oppgave å bidra til å integrere master i arkitektur og Sustainable Architecture;*
	+ *Institutt for byggekunst, historie og teknologi: 20 % åremål innen bygningsvern;*
	+ *Institutt for byggekunst, historie og teknologi: 20 % åremål eksternfinansiert innen betong og murverk;*
	+ *Institutt for byforming og planlegging: 20 % åremål, innen landskapsarkitektur*

*Styret tar til orientering at følgende stillinger skal reformuleres opp mot instituttenes strategiske utvikling:*

* + *Institutt for byggekunst, prosjektering og forvaltning: 20 % åremål innen omgivelses-estetikk. Skal ses i sammenheng med en konsentrasjon av fagområdet estetisk teori.*
	+ *KiT: 40 % åremål inne Kunst og Fellesskapets rom. Skal knyttes tydelig til instituttets utviklings-strategier.*
	+ *Institutt for byggekunst, prosjektering og forvaltning: 100 % stilling. Stillingen skal ses som en ressurs for realisering av instituttets strategier.*

**Eventuelt**

Kort tid før møtet ble det sendt ut statusrapport for handlingsplanen for perioden 2014 og fremover.

Fakultetsstyret hadde ikke tilstrekkelig tid til disposisjon for å behandle denne saken, men ga noen få generelle tilbakemeldinger:

* Planen fremstår fortsatt som meget ambisiøs, og at svært mye som skal løses på kort tid;
* Til neste møte bør det legges frem en revidert plan som strekker en del av oppgavene lenger inn i kommende budsjettår/studieår.

Forespørsler fra flere styremedlemmer vedrørende Groundbreaker-stillingen – med henvisning til et styrevedtak i 2012 – ble fra dekan besvart med at denne stillingen ikke er brakt inn til prosess, men at den vil inngå i vurderingene for nye stillinger i budsjettforslaget for 2015.

Trondheim 15.05.14/30.05.14.

Johan A Haarberg

Fungerende styreleder (Settemann)

Fredrik Schetelig

Dekan